ΕΡΕΥΝΑ ΑΓΟΡΑΣ ΓΙΑ ΤΗΝ ΠΡΟΜΗΘΕΙΑ ΥΠΗΡΕΣΙΩΝ ΑΣΦΑΛΕΙΑΣ (ΦΥΛΑΞΗΣ) ΣΤΟ ΚΕΝΤΡΟ
ΕΚΠΟΜΠΗΣ ΥΜΗΤΤΟΥ ΓΙΑ 24 ΜΗΝΕΣ, ΑΠΟ ΤΗΝ 1-1-2022 ΕΩΣ 31-12-2023

Στο πλαίσιο διενεργούμενης από την Επιχείρησή μας έρευνας αγοράς, προκειμένου να διαπιστωθεί το επίπεδο του υφιστάμενου ανταγωνισμού στον τομέα της παροχής υπηρεσιών ασφαλείας (φύλαξης) στο κέντρο εκπομπής Υμηττού για 24 μήνες, ώστε στη
συνέχεια να εξεταστεί η ανάθεση της προμήθειας αυτού, καλείται κάθε ενδιαφερόμενος οικονομικός φορέας, φυσικό ή νομικό πρόσωπο, να αποστείλει, μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr, ενδεικτικές τιμές στις οποίες θα διέθετε προς την Επιχείρηση τα ακόλουθα προϊόντα, ενταγμένα σε ενιαία σύμβαση:

1. Η συνεχής και αδιάκοπη επί εικοσιτετράωρου βάσεως φύλαξη των εγκαταστάσεων στο κέντρο εκπομπής Υμηττού.
1.1. Ο εργολάβος έχει την ευθύνη για οποιαδήποτε ζημία τυχόν προκληθεί στα μηχανήματα και τις εγκαταστάσεις της ΔΕΡΑ η οποία οφείλεται σε πλημμελή φύλαξη.
1.2. Ο εργολάβος έχει την ευθύνη για την χειροκίνητη ενεργοποίηση – εκκίνηση του ηλεκτροπαραγωγού ζεύγους (γεννήτριας) για τη λειτουργία των εγκαταστάσεων σε περίπτωση διακοπής, πτώσης τάσης της παροχής ηλεκτρικής ενεργείας από το δίκτυο της ΔΕΗ ή σε περιπτώσεις
κακοκαιρίας, στο ενδεχόμενο της μη αυτόματης εκκίνησης καθώς και σύμφωνα με το πλάνο περιοδικού ελέγχου της μηχανής.
1.3. Η παρακολούθηση της λειτουργίας των κλιματιστικών μηχανημάτων και της θερμοκρασίας του οικίσκου των πομπών όταν αυτό κρίνεται απαραίτητο τους μήνες με υψηλή θερμοκρασία.
2. Η παροχή τεχνικής υποστήριξης πρώτου επιπέδου (αλλαγή ασφαλειών, Reset του πομπού) κατόπιν εντολής του αρμόδιου τεχνικού της ΔΕΡΑ.
3. Η έγκαιρη και άμεση ενημέρωση των υπευθύνων της ΔΕΡΑ εφ’ όσον γίνει αντιληπτό ότι υπάρχει ή επίκειται κίνδυνος για την ασφάλεια των φυλασσομένων εγκαταστάσεων και η λήψη όλων των ενδεδειγμένων μέτρων προς αποφυγή η περιορισμό της βλάβης. Η εισήγηση
της λήψης μέτρων για τη πραγματοποίηση οποιουδήποτε έργου κρίνεται απαραίτητο για την αποτελεσματικότερη φύλαξη και προστασία των εγκαταστάσεων.

Διευκρινίζεται, ότι η παρούσα ΔΕΝ αποτελεί πρόσκληση για την υποβολή προσφορών, ούτε δεσμεύεται με αυτήν η Δ.Ε.Ρ.Α. ότι θα προβεί οπωσδήποτε στην ανάθεση των υπηρεσιών. Ανάλογα με τα αποτελέσματά της, μπορεί να αποτελέσει τη βάση διαβούλευσης με έναν ή περισσότερους οικονομικούς φορείς, η οποία ενδέχεται να καταλήξει σε διαγωνιστική διαδικασία ή σε απευθείας ανάθεση των υπηρεσιών, λαμβάνοντας υπόψη το ύψος της προϋπολογιζόμενης δαπάνης, όπως θα προκύψει από την παρούσα έρευνα αγοράς. Σε περίπτωση που τα αποτελέσματα της παρούσας δεν αξιολογηθούν ως ικανοποιητικά για τη ΔΕΡΑ, σύμφωνα και με τις δυνατότητες του προϋπολογισμού της, η ΔΕΡΑ διατηρεί το δικαίωμα να μην προβεί σε ανάθεση της υπηρεσίας. Διατηρεί επίσης το δικαίωμα να μεταβάλει μερικά ή ολικά τις προδιαγραφές της υπηρεσίας, να μειώσει ή να αυξήσει τα παραδοτέα αυτής και να προβεί σε κάθε άλλη μεταβολή, κατά την απόλυτη διακριτική της ευχέρεια

Η αποστολή των οικονομικών προτάσεων στη διεύθυνση: oikonomikes\_protaseis@athina984.gr θα πρέπει να γίνει αποκλειστικά με e-mail, εξαιτίας της ανάγκης να περιοριστεί η διασπορά του κορωνοϊού SARS-COV2, μέχρι και την Παρασκευή 26/11/2021, ωρα 16:00. Θερμή παράκληση προς τους ενδιαφερόμενους, να αναγράφουν στο mail: Ονοματεπώνυμο, πατρώνυμο και μητρώνυμο (ή ακριβή επωνυμία, αν πρόκειται για νομικά πρόσωπα), διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ. (αν υπάρχει) και στοιχεία νόμιμου εκπροσώπου (για νομικά πρόσωπα).